Erich von Manstein

Erich von Manstein, naixito de Berlín (Imperio Alemán) o 24 de noviembre de 1887/ de Lannoy, François y Charita, Josef: Panzertruppen. Les troupes blindées allemandes. German armored troops. 1939-1945. Éditions Heimdal. Bayeux, 2001, ISBN 2-84048-151-0, pachina 70. y muerto en Irschenhausen (Bavera, Alemanya) o 10 de chunio de 1973, estió un militar alemán, activo en l'Exercito alemán mientres l'Imperio Alemán, a Republica de Weimar y o Tercer Reich, que plegó dica o ran de Generalfeldmarschall y que luitó en a Primera Guerra Mundial y en a Segunda Guerra Mundial, incluyindo-ie a campanya de Polonia en 1939, a batalla de Francia en 1940, a Operación Barbarroya en 1941, a batalla de Sebastopol en 1941, o seche de Leningrado en 1941-1942, a batalla de Stalingrado en 1942-1943, a Tercera Batalla de Khárkiv en 1943, a batalla de Kursk en 1943 y a Batalla d'o Dniepr en 1943.

Estió uno d'os pocos militars d'a Wehrmacht en descutir con Hitler, encara que iste li teneba confianza. Sindembargo, dende 1944 fue relegato d'o mando activo d'as tropas en o frent. Erich von Manstein ye considerato como uno d'os prencipals teoricos alemans en o emplego d'o carro de combate en a guerra, y yera considerato por os suyos companyers como uno d'os millors estrategas militars d'a Wehrmacht.

En 1940, Erich von Manstein estió uno d'os prencipals planificadors d'a invasión de Francia a traviés d'as Ardenas, en o clamato golpe de falz que prenió a las tropas d'o Aliau por o suyo flanco mas débil. Recibió os parabiens de l'Oberkommando der Heeres por a suya planificación en as victorias alemanas en forzar o paso en o istmo de Perekop, en a batalla d'a peninsula de Kerch, en o seche de Sebastopol y en a Tercera Batalla de Khárkiv. Tamién mandó as tropas alemanas en a fracasata tentativa de salvar a las tropas alemanas setiadas en a batalla de Stalingrado, redota que compensó en salvar a las tropas d'a Wehrmacht en a bolsa de Cherkassy.

Seguntes o historiador militar britanico Basil Liddell Hart, en o suyo libro The Other Side of the Hill, citato por Álvaro Lozano:(Lozano, 2008:84)

Ye considerato uno d'o millors chenerals d'a Wehrmacht mientres a Segunda Guerra Mundial y ye fácil que o millor d'os suyos estrategas.

En a posguerra, fue condenato en 1949 en Hamburgo por crimens de guerra, y en marchar de presón estió asesor d'o nuevo Exercito alemán ta Konrad Adenauer, o canceller d'Alemanya Occidental.

 Primeras anyadas 
Naixito de Berlín, a capital de l'Imperio Alemán, Erich yera o deceno fillo d'un militar imperial, Eduard von Lewinski, y d'a suya muller, Helen von Sperling. Su pai yera oficial d'o Cuerpo d'Artillería, y como a chirmana de su mai, casata con o cheneral Georg von Manstein, no podeba tener fillos, istos l'adoptoron, y en prenió asinas o suyo nombre. Cuan Erich naixió, su pai ninvió un telegrama a Georg von Manstein, decindo-ie que vusté aconsiguió hue un mocet sano. Mai y fillo bien. Parabiens.Eric von Manstein: Soldat im 20. Jahrhundert p. 10, 5ª ed. Bernard & Graefe 2002 ISBN 978-3-7637-5214-0

Antiparte, no nomás o suyo pai real y o suyo pai adoptivo yeran chenerals, sino que tamién yeran chenerals o suyos dos güelos (uno d'éls mandó un Cuerpo d'Exercito en a Guerra Franco-prusiana de 1870) y o chirmano de su mai. Amás, yera tamién familia de Paul von Hindenburg, futuro mariscal de campo y president d'a Republica de Weimar. Asinas, a suya carrera militar yera asegurata dende a suya naixencia.

Fació os suyos primers estudios en Estrasburgo, que en ixas calendatas feba parte de l'Imperio Alemán.Erich von Manstein: Victorias frustradas, 2006, Inèdita Editores, Barcelona, pachina 779, ISBN 978-84-96829-49-7 Como yera normal en ixas envueltas, en 1900, con nomás 13 anyadas, dentró en o 3º Rechimiento de Granaders a piet d'a Guardia Prusiana, ta dentrar con 16 anyadas en l'Academia Militar de Plöen, d'on marchó con o ran d'alférez. En chinero de 1907 puyó a o ran de tenient, y en 1913 dentró en l'Academia d'Estato Mayor.

 Primera Guerra Mundial 
A prencipios d'a Primera Guerra Mundial, Erich von Manstein yera oficial en o Frent Occidental, luitando en Belchica y Francia, encara que marchó ta o Frent Oriental, recibindo feritas de gravedat en Polonia. En a resta de la guerra luitó en os dos Frents como oficial d'Estato Mayor, partecipando en as batallas d'o Marne,(Lozano, 2008:85) de Verdun u d'o Somme y en operacions militars en Polonia y Serbia. Remató a guerra con o ran de Hauptmann (capitán).

En os zaguers días d'a guerra, s'encorporó a un Freikorps ta esfender a ciudat de Breslau.

 Entreguerras 
En rematar a Primera Guerra Mundial con o Tractau de Versailles, von Manstein, como a mayor parte d'os militars alemans destacatos en a Segunda Guerra Mundial, continó a suya carrera militar en a Reichswehr, o reducito exercito de 100.000 soldatos que as clausulas d'o tractau permitiban tener a la Republica de Weimar.

En 1920, Erich von Manstein casó con Jutta Sibylle von Loesch, filla d'un terratenient de Silesia, y en tenioron tres fillos.

Dimpués de cuantos ascensos, en 1933 yera coronel y heba vesitato cuantos países foranos ta recullir informacions sobre os suyos exercitos. Antiparte, en o suyo destino en lOberkommando der Heeres preparó muitos estudios sobre l'emplego operacional d'armamento, como en o caso d'os Sturmgeschütze u artillería d'asalto autopropulsata, liberando asinas d'a misión d'aduya a l'infantería que teneban en otros exercitos a os carros de combate. Ista ideya ye en realidat la base d'as victorias alemanas en as primeras anyadas d'a guerra, en deixar libres a las unidaz corazatas ta fer penetracions en a retraguarda enemiga.

Politicament, chunto con o suyo amigo o cheneral Ludwig Beck, von Manstein estió uno d'os militars que resistioron a creixent influencia d'o Nationalsozialistische Deutsche Arbeiterpartei d'Adolf Hitler en a recient creyata Wehrmacht (a succesora d'a Reichswehr). Seguntes Álvaro Lozano, despreciaba a o nazismo, encara que aduyó a Hitler en a suya campanya ta restaurar o poderío militar alemán. O 4 de febrero de 1938, considerato por as autoridaz d'o Tercer Reich de Hitler como poco cooperativo con o nuevo rechimen, fue retirato d'o Estato Mayor y se li metió a mandar a 18ª División d'Infantería, en Liegnitz(Lozano, 2008:86) (Silesia), con o ran de Generalleutnant. Dende Silesia prenió parte en 1938 en as operacions militars de l'anexión a o Tercer Reich d'o territorio d'os Sudetes, en Checoslovaquia.

 Segunda Guerra Mundial 
 Invasión de Polonia 

O 18 d'agosto de 1939, en prencipiar os preparativos ta o dito Fall Weiß (Plan Blanco) os plans ta la invasión de Polonia en 1939, se nombró a von Manstein chefe d'o Estato Mayor d'o Grupo d'Exercitos Sud de Gerd von Rundstedt, treballando con o Chefe d'Operacions d'o Grupo d'Exercitos, o coronel Günther Blumentritt, en a planificación d'as operacions militars d'a campanya. Von Rundstedt aceptó o plan de von Manstein, que preconizaba a concentración d'a mayor parte d'as unidaz panzer y mecanizatas d'o Grupo d'Exercitos en o 10º Exercito de Walther von Reichenau, con l'obchectivo d'una penetración decisiva en o dispositivo defensivo polaco ta o cerclo d'as tropas polacas a l'ueste d'o río Vistula. En o plan de von Manstein, os atros dos exercitos que feban parte d'o Grupo d'Exercitos Sud, o 14º Exercito de Wilhelm List y o 8º Exercito de Johannes Blaskowitz, heban de proporcionar a suya aduya ta la penetración d'as tropas corazatas de Reichenau enta Varsovia, a capital de Polonia. Sindembargo, von Manstein no yera convencito d'a necesidat d'una campanya militar contra Polonia, y creyeba que yera millor mantener a iste país como un tampón de seguredat frent a la Unión Sovietica, que mugaba tamién con Polonia. Antiparte, Erich von Manstein temeba un ataque de Francia y d'o Reino Uniu en o Frent Occidental en prencipiar a campanya polaca, quedando asinas Alemanya en una guerra en dos frents, como pasó en a Primera Guerra Mundial.

Cuan o 1 de setiembre de 1939 prencipió a Segunda Guerra Mundial con a invasión de Polonia, os plans de von Manstein se cumplioron a la perfección. En o sector d'o frent que yera responsabilidat d'o Grupo d'Exercitos Sud, as tropas blindatas d'o 10º Exercito de Walther von Reichenau persiguioron a os polacos que se retiraban, sin deixar-les tiempo ta preparar una linia defensiva. O 8º Exercito de Johannes Blaskowitz evitó a concentración d'as tropas aislatas en os sectors de Łódź, Radom y Poznań en una fuerza cohesionata. Antiparte, albandonando o suyo plan orichinal d'abance en linia recta enta o río Vistula y dimpués dica Varsovia, von Manstein convenció a von Rundstedt ta cerclar as unidaz polacas en l'aria de Radom. Iste plan funcionó, eliminando asinas a resistencia polaca en o flanco meridional de Varsovia.

 Campanya de Francia 

O 27 de setiembre de 1939, Varsovia rebló debant d'os alemans, encara que continoron bolsas aislatas de resistencia d'unidaz militars polacas. Ixe mesmo día, Adolf Hitler demandó a l'Alto Mando d'a Wehrmacht, dirichito por o cheneral Franz Halder, a elaboración d'un plan ta una acción militar en o Frent Occidental, contra Francia, Belchica, Luxemburgo y os Países Baixos. L'Alto Mando (Henning von Tresckow y Günther Blumentritt) fació bels plans, que s'entregoron a von Manstein y a Gerd von Rundstedt, que elabororon chuntos un plan alternativo, o Fall Gelb (Plan Amariello). Iste plan fue estudiato por Hitler en febrero de 1940, qui finalment l'aprobó.

A finals d'octubre de 1939, a mayor parte d'as tropas d'a Wehrmacht que luitoron en Polonia yeran ya desplegatas en o Frent Ovccidental, ta fer frent a un posible ataque d'os Aliau. Von Manstein se convertió en o chefe d'o Estato Mayor d'o nuevo Grupo d'Exercitos A de von Rundstedt, desplegato en Alemanya occidental. Como muitos d'os ofivials mas chóvens d'a Wehrmacht, von Manstein no yera d'alcuerdo con o Fall Gelb, plan que criticaba por a suya carencia de resultatos dende un punto de gollata estratechico y porque suposaba un emplego falto d'inspiración d'os recursos militars alemans, por a incapacidat de l'''Oberkommando der Heeres d'influenciar y o pensamiento de Hitler. Von Manstein creyeba que o plan yera nomás que una repetición d'o Plan Schlieffen d'a Primera Guerra Mundial, con l'ataque alemán a traviés de Belchica, tal como asperaban os Aliau, que ya concentraban muitas tropas en ixe sector d'o frent. Amás, o mal orache fació que l'ataque se retrasa-se y posterga-se, fendo asinas que hese d'estar revisato.

En agüerro de 1939, von Manstein, con a cooperación informal de Heinz Guderian, preparó o suyo propio plan; preconizaba l'ataque d'as divisions corazatas alemanas a traviés d'a rechión de pueyos y selvas d'as Ardenas, a on os Aliau no esperaban pas un ataque, ta establir capezas de puent en o río Mosa y abanar a escape ta la Canal d'a Manga. As tropas alemanas aislarban asinas a las tropas d'o Exercito francés y d'o Exercito britanico en Belchica. O plan de von Manstein tamién contaba con un segundo ataque dimpués ta o sud, desbordando a linia Maginot, impedindo asinas cualsiquier atra linia defensiva francesa mas a o sud. Iste segundo ataque haberba feito innecesaria a segunda parte d'a batalla de Francia, o Fall Rot. Os historiadors militars claman a iste plan Sichelschnitt u golpe de dalla.

LOberkommando der Wehrmacht no aprobó inicialment o plan d'Erich von Manstein. Franz Halder deseparó a von Manstein d'o Estato Mayor de von Rundstedt y le ninvió a l'este, ta mandar o XXXVIII Cuerpo d'Exercito. Sindembargo, Hitler, que pretendeba un plan mas agresivo que o plan que li heban entragato, aprobó una versión modificata d'as ideyas de von Manstein, versión que hue ye conoixita con o nombre de Plan Manstein. D'ista versión modificata, feita por Halder, no feba parte o segundo ataque ta o sud. Von Manstein, con o suyo Cuerpo d'Exercito, formato por a 1ª División de Caballería (cheneral Kurt Feldt), a 6ª División d'Infantería (cheneral Arnold von Biegeleben), 27ª División d'Infantería (cheneral Friedrich Bergmann) y 46ª División d'Infantería (cheneral Paul von Hase), tenió un papel menor en a batalla de Francia, en estar adhibito dimpués de prencipiar as operacions a o 4º Exercito de Günther von Kluge. Sindembargo, estió o suyo Cuerpo d'Exercito qui fació a primera penetración ta o sud en prencipiar o Fall Rot, a l'este d'Amiens, estando as suyas as primeras tropas alemanas en trescruzar o río Sena. En rematar a campanya, von Manstein fue ascendito y se li concedió a Cruz de Caballero d'a Cruz de Fierro.

Dimpués, Erich von Manstein prencipió una labor de reestruturación de tropas alemanas, ta incrementar o numero de divisions corazatas y motorizatas d'a Wehrmacht.

 Operación Barbarroya 

O 22 de chunio de 1941, en prencipiar en o Frent Oriental, a invasión d'a Unión Sovietica, Erich von Manstein yera (dende febrero) o chefe d'o LVI Cuerpo d'Exercito Motorizato, pendendo d'o 4º Panzergruppe d'Erich Hoepner, en o Grupo d'Exercitos Norte de Wilhelm Ritter von Leeb. En os primers dos días de campanya, as suyas tropas dentroron mas de 170 km en territorio sovietico, prenendo una serie important de puents sobre o río Dvina y o río Dvinsk. Dimpués, en os dos siguients meses, prenió Demyansk y Torzhok, a man ya d'a ciudat de Leningrado. As suyas tropas plegoron dica as puertas d'a ciudat, y se'n facioron plans ta la suya conquiesta, encara que istos plans no s'executoron pas.(Lozano, 2008:87)

 Operacions en Crimea y batalla de Sebastopol 

Cuan o 12 de setiembre de 1941 morió o chefe de l'11º Exercito, o cheneral Eugen Ritter von Schobert, en cayer o suyo avión en un campo de minas, se nombró a von Manstein comandant d'iste Exercito, con a misión de conquerir a peninsula de Crimea, prenendo a important base naval d'o Exercito Royo en Sebastopol, en a Mar Negra, y eliminando a posible amenaza d'istas tropas sovieticas en o flanco sud d'o Grupo d'Exercitos Sud en o suyo abance ta l'interior de Rusia.

Dimpués de crebar a resistencia sovietica, as tropas alemanas prenioron l'aria de Perekop, y dimpués d'una nueva luita de 10 días, prenioron toda Crimea o 17 de noviembre, encara que as tropas d'a base naval de Sebastopol continoron a suya resistencia.

L'ataque contra la base de Sebastopol prencipió o 30 d'octubre de 1941, pero fue frenato por os rusos; antiparte, cuan o 21 d'aviento as tropas alemanas se preparaban ta resistir l'hibierno ruso, o Exercito Royo prencipió una contraofensiva en a retraguarda alemana, que estió amás l'anuncio d'a ofensiva d'hibierno sovietica, fendo asinas muito mal a la Wehrmacht que padeixeba una crisis hibernal.
Una semana dimpués, o 26 d'aviento de 1941, as tropas sovieticas trescruzaron o estreito de Kerch, y o 30 d'aviento facioron un desembarco en a localidat de Theodosia, en a retraguarda alemana. Nomás por una retirata a escape d'o estrito de Kerch, que en contra d'as ordenes de von Manstein fació a 46ª División de Infantería d'o cheneral Hans von Sponeck impedió estricallar o frent de l'este de Crimea, encara que a división perdió en a retirata a mayor parte d'o suyo equipo pesato. Istos feitos facioron que von Manstein albandonase os suyos ataques a Sebastopol, ninviando as suyas tropas a l'este t'afrontar a capeza de puent sovietica. Dica abril de 1942, en plegar a primavera, no s'estabilizó a situación.

En a Operación Trappenjagd, que prencipió o 8 de mayo de 1942, l'obchectivo yera forachitar as tropas rusas d'a peninsula de Kerch. Dimpués d'amagar l'ataque por o norte, o 11º Exercito atacó en o sud, redotando a los sovieticos, os repuis d'os cuals albandonaron a luita a traviés d'o estreito de Kerch. En a batalla d'a peninsula de Kerch, que remato o 18 de mayo, fuoron destruitos tres exercitos sovieticos (os 51º, 44º y o 47º), con 21 divisions, 176.000 soldatos, 347 tanques, y 3.500 canyons.

Asinas, encara que con unos meses de retardo, von Manstein tornó a suya atención a la conquiesta de Sebastopol, una batalla en a que a Wehrmacht emplegó os canyons mas pesatos nunca construitos. Amás de muitos canyons pesatos d'artillería, incluyindo-ie morteros de 600 mm, tamién plegó a o lugar o canyón Dora, de 800 mm, un canyón sobre ferrocarril. Una tronata de fuego cayó sobre Sebastopol dende o 7 de chunio de 1942, emplegando-se tamién a 4ª Luftflotte d'a Luftwaffe, dirichita por Wolfram von Richthofen, continando 5 dias os ataques antis de prencipiar l'abance de l'infantería.

Ta o 16 de chunio de 1942 s'heba feito una penetración en os aniellos exteriors defensivos d'a fortaleza, y o 4 de chulio de 1942 cayó Sebastopol. Adolf Hitler, a qui li cuacaron muito istos feitos, gritó a von Manstein, clamando-lo conqueridor de Sebastopol, y l'ascendió a Generalfeldmarschall.

 Seche de Leningrado 

Dimpués d'a conquiesta de Sebastopol, o Alto Mando alemán creyó que von Manstein yera a persona adecuata ta conquerir a ciudat de Leningrado, a on a Wehrmacht heba prencipiato un seche en agüerro de 1941. Asinas, ninvioron a von Manstein, con as tropas d'o 11º Exercito, a o seche de Leningrado (Operación Nordlicht), que pretendeba a conquiesta d'a ciudat en un ataque o 15 de setiembre de 1942. Hitler creyeba que con l'aduya d'importants cantidaz d'artillería y con o nuevo tanque Tiger a operación meterba fin a dura esfensa d'o Exercito Royo; sindembargo, von Manstein yera mas pesimista, y creyeba que calerba combinar iste ataque con un ataque contra Leningrado dende o norte, por as tropas finlandesas.

O 27 d'agosto de 1942 as tropas sovieticas facioron un ataque preventivo contra o 18º Exercito alemán de Georg Lindemann en una dentrada alemana en o frent a l'ueste d'o laco Ladoga. Iste ataque fació que von Manstein dividiese as suyas tropas, ta evitar una redota alemana. Prencipiaron asinas una serie de duras batallas, en as que as tropas mas reducitas de von Manstein, con mayor capacidat de movimientos, contuvieron a o Exercito Royo, que perdió arredol de 60.000 hombres en os suyos ataques. Sindembargo, istas luitas tenioron como consecuencia que no fuese posible un ataque decisivo a la ciudat de Leningrado, continando asinas o seche dica l'hibierno de 1943.

 Batalla de Stalingrado 

O 21 de noviembre de 1942, mientres a batalla de Stalingrado, Hitler nombró a von Manstein chefe d'o nuevo Grupo d'Exercitos d'o Don (Heeresgruppe Don), formato por un conchunto sin de cohesión de soldatos y maquinaria fatigatos, y li ordenó organizar a Operación Wintergewitter (tormenta d'hibierno), ta que o 4º Exercito Panzer de Hermann Hoth y bellas tropas rumanas auxiliars mirasen de salvar a o 6º Exercito alemán de Friedrich Paulus cerclato en Stalingrado. Wintergewitter, que prencipió o 12 d'aviento, tenió exito en os suyos inicios y von Manstein plegó con 3 Divisions panzer y con l'aduya d'unidaz d'o 57º Cuerpo Panzer (con a 23ª División d'Infantería Motorizata, a 6ª División Panzer y a 17ª División Panzer) a una distancia de 30 millas (arredol de 50 km) de Stalingrado o 20 d'aviento. Sindembargo, trobó una muit fuerte resistencia rusa, que bloqueyó o suyo abance, en Aksay; antiparte, tropas d'o Exercito Royo amenazaban a suya retraguarda. Asinas, von Manstein recomendó a Paulus que faciese un ataque albandonando a ciudat cerclata, encara que Hitler heba prohibito ista maniobra. Erich von Manstein no s'atrevió a dar ista orden, porque formalment Paulus teneba un ran superior. Sindembargo, Paulus no ordenó l'ataque d'as suyas tropas.(Lozano, 2008:88)

A Operación Saturn, una ofensiva masiva d'o Exercito Royo en o sector sud d'o frent, dirichita a la conquiesta de Rostov, cerclando asinas a o Grupo d'Exercitos A alemán que se retiraba dende o Caucaso, obligó a von Manstein a dividir as suyas tropas ta aduyar a o Grupo d'Exercitos A en a suya retirata enta Ucraína, evitando asinas que s'enronase tot o frent sud alemán. O ataque ruso tamién impedió que o XXXXVIII Cuerpo d'Exercito Panzer (con a 33ª División d'Infantería, a 3ª División de Campanya d'a Luftwaffe y a 11ª División Panzer), mandata por o cheneral Otto von Knobelsdorff, marchase enta o norte ta enlazar con o LVII Cuerpo d'Exercito Panzer como yera previsto. Por contra, o XXXXVIII Cuerpo d'Exercito Panzer organizó una linia defensiva en o río Chir, refusando os succesivos ataques rusos, y o cheneral Hermann Balck emplegó a 11ª División Panzer ta contraatacar os salients rusos. Sindembargo, con as tropas rumanas, italianas y hongaras redotatas en o flanco alemán, o XXXXVIII Cuerpo d'Exercito Panzer fue obligato a retirar-se. Asinas, en estar o suyo flanco norte expuesto por a perdua d'as posicions en o río Don, o 4º Exercito Panzer fue obligato tamién de retirar-se, albandonando asinas a o 6º Exercito alemán de Friedrich Paulus a la suya suerte, cerclato por o Exercito Royo en Stalingrado.

 Operacions en Khárkiv 

En primerías de febrero, as tropas alemanas prencipioron o suyo reagrupamiento. O Grupo d'Exercitos d'o Don de von Manstein se combinó con o Grupo d'Exercitos B ta convertir-se en o nuevo Grupo d'Exercitos Sud (Heeresgruppe Süd), que mandaba Erich von Manstein. O 21 de febrero de 1943, iste nuevo Grupo d'Exercitos prencipió una contraofensiva contra o flanco d'o Exercito Royo, aprofitando a dilatación d'as suyas linias de comunicación. L'ataque tenió exito; as tropas de von Manstein enantoron a escape, cerclando unidaz sovieticas abanzatas y obligando a l'Exercito Royo a meter-se a la defensiva. Arredol d'o 2 de marzo, as unidaz abanzatas d'o 4º Exercito Panzer de Hermann Hoth contactoron con as unidaz de Kempf, aislando asinas a gran parte d'o Frent d'o Sud-ueste d'o Exercito Royo, y ta o 9 de marzo, a Wehrmacht heba redotato con muitas perduas a os sovieticos en Krasnograd y Barvenkovo.

Von Manstein continó con o suyo ataque, estando en capeza o 2º Cuerpo d'Exercito Panzer SS de Paul Hausser, reconquerindo Khárkiv o 14 de marzo, dimpués d'una sangrosa luita en as carreras d'a ciudat, en a clamata Tercera Batalla de Khárkiv. Por ista batalla, von Manstein recibió as Fuellas de Caixico ta la suya Cruz de Caballer d'a Cruz de Fierro. O 2º Cuerpo Panzer SS conquirió Belgorod o 21 de marzo. Von Manstein proposó una acción ofensiva audaz ta o verano, un "golpe de revés", ta flanqueyar a o Exercito Royo en a Mar d'Azov en Rostov d'o Don, pero Hitler decidió adoptar a Operación Zitadelle (una operación militar mas convencional) ta estricallar o salient de Kursk.

 Operación Zitadelle 

Mientres a Operación Zitadelle en chulio de 1943, von Manstein mandaba a pinza sud de l'abance alemán, y encara que tenió muitas baixas, as suyas tropas logroron a mayor parte d'os suyos obchectivos inicials, fendo a las tropas sovieticas mas baixas que as perduas propias. En as suyas Memorias, o mariscal Georgi Zhukov, qui mandaba as tropas d'o Exercito Royo en a batalla de Kursk, elochió a von Manstein. Sindembargo, por o fracaso cuasi completo d'a pinza norte de l'ataque alemán, que mandaban Günther von Kluge y Walther Model, por a carencia cronica d'apoyos d'infantería en a Wehrmacht y por no tener una reserva operacional, y tamién por a Operación Husky (a invasión d'a isla de Sicilia por os Aliau), Hitler suspendió a continación d'a ofensiva. Von Manstein protestó, decindo que a victoria en a Operación Zitadelle yera muit amanata, que as suyas tropas teneban a superioridat local y que con una mica mas d'esfuerzo, crebaría a esfensa sovietica antis que os rusos podesen clamar a la luita a las suyas reservas. Sindembargo, dezaga d'o fracaso de Zitadelle, os sovieticos prencipioron un contraataque masivo contra as esgotatas tropas alemanas, con a cual cosa cal contar con que sí que teneban ixas reservas que Manstein negaba.

Una victoria alemana, en o sentito d'estricallar a las tropas sovieticas arredolatas, requeriba tanto rematar l'embolique d'istas tropas (ye decir, a unión d'as pinzas norte y sud d'o ataque alemán) y tamién a capacidat de mantener iste cerclo o tiempo necesario ta redotar a las tropas cerclatas. Mesmo si o primer obchectivo s'hese lograto, no necesariament s'hese lograto o segundo obchectivo. As tropas alemanas, dimpués d'a redota en a batalla de Stalingrado, no tenioron nunca a capacidat d'obligar a o Exercito Royo a retiradas importants, excepto en chicotas retiradas temporals, como en Khárkiv. Y dimpués d'a cancelación d'a ofensiva alemana en a batalla de Kursk, as tropas sovieticas teneban a fuerza suficient ta prencipiar contraataques en ixe mesmo inte.

 Campanya d'o Dnieper 

En setiembre de 1943, Erich von Manstein retiró as suyas tropas a la marguin ueste d'o río Dnieper. Dende octubre dica meyatos de chinero de 1944, von Manstein estabilizó a situación en o Frent Sud. Sindembargo, as tropas sovieticas creyoron una dentrata en o sector de Kiev, y teneban muit amanata a important ciudat de Zhitomir. Os alemans facioron asinas una contraofensiva, con a 1ª División SS Leibstandarte Adolf Hitler y a 2ª División SS Das Reich, chunto con os 1º, 7º, 19º y 25º Exercitos Panzer, amás d'a 68ª División d'Infantería (que feba parte d'o 4º Exercito Panzer), rodeyando o flanco d'as tropas rusas que yeran debant de Zhitomir. Os alemans, dirichitos por o cheneral Hermann Balck, redotaron a los rusos en luitas en Brussilov, Radomyshl y Meleni. Balck y o suyo Chefe d'Estato Mayor pretendeban atacar a base d'a dentrada sovietica y s'endrezoron enta Kiev, pero o cheneral Raus fació un abance mas prudent. A finals de chinero de 1944, una nueva ofensiva sovietica fació que von Manstein se retirase mas luent ta l'ueste. A meyatos de febrero de 1944, desobedeció a orden de Hitler y ordenó a lo XI y a lo XXXXII Cuerpos d'Exercito (compuestos por 6 divisions con 56.000 soldatos) d'o Grupo d'Exercitos Sud retirar-se d'a dita Bolsa de Korsun os días 16-17 de febrero. Dimpués, Hitler aceptó ista acción, ordenando a retirada d'istas tropas cuan ya s'heba feito con anterioridat en aplicación d'as órdens de von Manstein.

 Dimisión 
250px|left|thumb|Os chenerals Erich von Manstein y Hermann Hoth o 21 de chunio de 1943 mientres a Operación Zitadelle.
Von Manstein continó as suyas descusions con Adolf Hitler sobre a estratechia a seguir en o Frent Oriental. Von Manstein pretendeba una esfensa elastica, de tipo móbil. Yera preparato ta ceder territorios a los abances sovieticos, fendo asinas que istos estirasen as suyas linias de comunicación u fendo debilitar a suya fuerza con abances masiato rapidos ta permitir que se lis faciesen ataques en os suyos flancos debilitatos ta encerclar-los y destruir-los. Hitler, sindembargo, no yera d'alcuerdo con as opinions de von Manstein y continaba en a suya idea d'esfensa estatica d'o frent, sin denguna retirada. Con istos frecuents choques, von Manstein demanó publicament a Hitler que albandonase o control d'o frent y deixase actuar a los profesionals, prencipiando por a creyación d'o cargo de Comandant en Cabo d'o Frent Oriental (Oberbefehlshaber Ost). Hitler, sindembargo, refusó ista ideya muitas vegadas, ya que temeba que ista cesión debilitase a base d'o suyo propio poder politico en o Tercer Reich.

As opinions de von Manstein tamién prevocoron o temor de bellunas d'as personalidaz mas importants d'o Tercer Reich, como Hermann Göring u como o chefe d'as Schutzstaffel, Heinrich Himmler, amás d'o propio Hitler, que no yera preparato ta ceder denguno d'os suyos poders. Himmler prencipió a cuestionar a leyaltat de von Manstein ubiertament, en insistindo en que yera un redotista inadecuato ta mandar as tropas en o frent. As frecuents discusions con von Manstein, amás d'as insinuacions de Himmler, facioron que Hitler relevase a von Manstein d'o suyo mando en marzo de 1944.(Lozano, 2008:460) O 2 d'abril de 1944, Hitler nombró a Walther Model, uno d'os suyos fervients partidarios en a Wehrmacht, como nuevo Comandant en Cabo d'o Grupo d'Exercitos Sud. Sindembargo, von Manstein recibió as Espadas ta la suya Cruz de Caballer, a tercera honor militar alemana mas alta.

Dimpués d'estar forachitato d'os suyos cargos militars, von Manstein dentró en un clinica oftalmolochica en Breslau ta recibir cura medica d'os suyos problemas en os uellos prevocatos por o clima extremadament fredo d'a Unión Sovietica, fació a suya recuperación amán d'a ciudat de Dresde y dimpués albandonó a Wehrmacht. Encara que no prenió parte activa en o complot contra Hitler en chulio de 1944 (l'atentato d'o 20 de chulio de 1944), Henning von Tresckow y atros conchuratos heban contactato con von Manstein en 1943.(Lozano, 2008:461) Encara que von Manstein pensaba que o cambio politico d'a deposición de Hitler d'a cancellería yera necesario, refusó unir-se a la conspiración porque encara se consideraba vinculato por o suyo deber y o suyo churamento. Asinas, refusó os contactos con a declaración de que "Preussische Feldmarschälle meutern nicht" ("os mariscals de campo prusianos no se sublevan"). Tamién temeba que a la sublevación la continase una guerra civil en meyo d'a Segunda Guerra Mundial. En o suyo chudicio, afirmó: 

Sindembargo, encara que no s'adhibió a los conspiradors, tampoco no los denunció. A finals de chinero de 1945, von Manstein recullió a suya familia d'a suya casa en Liegnitz, en Silesia, amenazata por l'abance d'o Exercito Royo, y se dirichió a la parte occidental d'o Tercer Reich, rematando con a suya rendición a o mariscal de campo britanico Bernard Law Montgomery en mayo de 1945, estando preso por tropas d'o Exercito britanico o 23 d'agosto de 1945.

 Posguerra 
 O suyo chudicio 
Mientres os Chudicios de Nuremberg en 1946, von Manstein fue clamato como testimonio d'a esfensa d'os acusatos. Dimpués fue internato en un campo britanico ta presoners de guerra, o "Special Camp 11" en Bridgend. Dimpués, por presions d'os sovieticos, que pretendeban a suya extradición ta o suyo chudicio en a Unión Sovietica, os britanicos aceptoron as acusacions sovieticas y ubrieron un chudicio por crimens de guerra contra Erich von Manstein en Hamburgo en agosto de 1949. En parte debito a las demandas sovieticas en o clima de Guerra Fría y en parte por o respeto por as suyas cualidaz militars, muitos altos cargos britanicos, como o mariscal de campo Bernard Law Montgomery u o historiador militar Basil Liddell Hart, facioron chestions ta contribuir con diners a la suya esfensa, con l'aprobación de Winston Churchill, que pensaba que o chudicio no yera mas que un paso mas d'o nuevo Gubierno britanico d'o Labour Party de Clement Attlee t'apaciguar a la Unión Sovietica.

En o chudicio, a esfensa de von Manstein, conducita por l'advogato britanico Reginald Thomas Paget, argumentó que Manstein no yera conscient d'o chenocidio que s'heba feito en os territorios baixo o suyo control. Tamién s'argumentó que con Manstein no fació cumplir a dita Orden d'os Comisarios d'Adolf Hitler d'o 6 de chunio de 1941 que demandaba a execución immediata d'os comisarios politicos d'o Exercito Royo feitos presoners en as operacions militars d'a Wehrmacht. Seguntes o suyo propio testimonio en as actas d'os Chudicios de Nuremberg (volumen 20, pachinas 608-609, d'o 10 d'agosto de 1946)Actas d'os Chudicios de Nuremberg d'o 10 d'agosto de 1946. heba recibito istas órdens, pero refusó de cumplir-las. Tamién afirmó que o suyo superior en ixas envueltas, o mariscal de campo Wilhelm Ritter von Leeb, heba tolerato y aprobato tacitament ista opción de von Manstein, y tamién demandó que en a practica no se cumplise ixa orden de Hitler.

Sindembargo, von Manstein realment publicó una orden o 20 de noviembre de 1941, a suya versión d'a infame "Orden de Reichenau",A Orden de Walther von Reichenau. que comparaba "partisans" y "chudieus" y demandaba midas draconianas contra éls. Hitler elochió a "Orden de Reichenau" como eixemplar y animó a d'atros chenerals a dictar órdens similars. Von Manstein yera entre a minoría que voluntariament publicó ixas órdens. Deciba que:Actas d'os Chudicios de Nuremberg, Vol. 20, 8 d'octubre de 1946, pachinas 639–645.

275px|right|thumb|O mariscal de campo Erich von Manstein en 1943 mientres a Operación Zitadelle.
A orden tamién deciba que a situación d'os alimentos en casa fa esencial que as tropas haberban en o posible de vivir d'os recursos d'a tierra conquiesta y que amás a mayor parte posible d'os recursos s'haberban de meter a disposición d'a patria. En particular, en as ciudaz enemigas, una gran parte d'a suya población habrá de pasar fambre. Ista estió tamién una d'as acusacions contra Erich von Manstein en o suyo chudicio en Hamburgo: no nomás neglichencia en a conducta con os civils, sino que tamién explotación d'os países conquiestos nomás que ta favoreixer "a la patria", que yera considerato ilegal seguntes as leis d'a guerra vichents en ixas envueltas.

A orden continaba decindo que se prendran mesuras severas contra l'acción arbitraria y por intrés propio, contra o salvachismo y contra a indisciplina, contra cualsiquier violación d'a honor d'o soldato y que cal fer desichencia d'o respeto ta las costumbres relichiosas, en particular ixas d'os tartaros musulmans. A evidencia procesal d'ista orden se presentó en primer lugar por l'acusador Telford Taylor o 10 d'agosto de 1946, en Nuremberg. Von Manstein reconoixió que heba sinyato ista orden o 20 de noviembre de 1941, pero deciba que no la recordaba. Ista orden estió a pieza principal d'as evidencias inculpatorias en o suyo chudicio en Hamburgo.

Erich von Manstein temién heba chustificato as mesuras contra os chudieus:

Von Manstein, uno d'os chenerals de mas alto ran en a Wehrmacht, proclamaba a suya ignorancia d'o que pasaba en os campos de concentración d'o Tercer Reich. En os Chudicios de Nuremberg, li preguntoron: "Vusté en ixe inte sapeba bella cosa d'as condicions en os campos de concentración?". Y contestó que "No. Ascuité tan poca cosa d'ixo como o pueblo alemán, u ye fácil que mesmo menos encara, porque cuan se luita a 1.000 kilometros de distancia d'Alemanya, ye natural que no se sepa d'ixas cosas. Yo sabeba d'antis d'a guerra que bi heban dos campos de concentración, Oranienburg y Dachau, y un oficial qui bi heba estato invitato por as SS a vesitar ixe campo m'heba dito que yera nomás que una tipica colección de criminals, amás de bellos presos politicos a qui, seguntes él heba visto, s'els tractaba con severidat pero con corrección."Actas d'os Chudicios de Nuremberg d'o 8 d'octubre de 1946.

L'aduyant de campo de von Manstein, Alexander Stahlberg, recordó a siguiente charrata cuan fue entrevistato por Bryan Mark Rigg (l'autor de Hitler’s Jewish Soldiers) 50 anyadas dimpués d'a guerra: Stahlberg preguntó a von Manstein sobre o gran numero de chudieus asasinatos, y von Manstein li miró fixament con os uellos. "Busté realment creye ixo?", li dició o mariscal de campo. Stahlberg li responió que él l'heba feito. "Bien, sí, ixo pasó en realidat", li dició von Manstein, "éls yeran nomás chudieus". Dallas Observer d'o 26 de febrero de 2004.

Encara que l'advogato Paget consiguió que von Manstein fuese absuelto de muitos d'os 17 cargos de l'acusación, fue declarato culpable de 2 cargos y responsable d'atros 7, prencipalment d'o emplego d'a tactica de tierra cremata y de no protecher a la población civil, estando condenato o 19 d'aviento de 1949 a 18 anyos de presón.(Lozano, 2008:462) Sindembargo, i habió protestas d'os amigos y partidarios de von Manstein y en zaguerías a suya condena fue reducita a 12 anyos. Sindembargo, fue liberato por motivos medicos o 6 de mayo de 1953, y adedicó o suyo tiempo a redactar as suyas Memorias, clamatas Victorias Frustratas, que publicó en 1955.

 Asesor d'o nuevo Exercito alemán 
Dende 1956, Erich von Manstein se convertió en asesor y conseller d'a Bundeswehr, o nuevo Exercito alemán, con o canceller Konrad Adenauer.

Erich von Manstein fue clamato por o canceller de l'Alemanya Occidental Konrad Adenauer, y sirvió como o suyo  consultor en temas d'esfensa, presidindo un subcomité militar t'aconsellar a o Parlamento d'Alemanya sobre a organización militar y a doctrina ta o nuevo Exercito alemán, a Bundeswehr, y a suya incorporación a la OTAN.

Dimpués se tresladó con a suya familia a Bavera. As suyas memorias de guerra, titulatas Verlorene Siege (Bitorias perditas), se publicoron en Alemanya en 1955, estando traducitas a l'anglés en 1958. En ista obra, Erich von Manstein presentaba a suya tesi de que si os chenerals alemans hesen estato os responsables d'a estratechia militar de guerra en cuentas d'estar-lo Hitler, se poderba haber ganato a guerra en o Frent Oriental.

Como nunca no heba estato miembro d'o Nationalsozialistische Deutsche Arbeiterpartei d'Adolf Hitler en o Tercer Reich, von Manstein no tenió pas dengún problema en a nueva Alemanya Occidental, a diferencia de belluns d'os militars mas amanatos a Hitler mientres o Tercer Reich. Por a suya influencia, en os primers intes d'a existencia d'a Bundeswehr, Erich von Manstein estió considerato como o Cabo d'Estato Mayor oficioso d'iste organismo. Encara dimpués, a las suyas fiestas de cabo d'anyo asistiban con regularidat delegacions oficials d'a Bundeswehr y d'a OTAN, encapezatas por liders como o cheneral Hans Speidel, qui estió o Comandant en Cabo d'as tropas de tierra d'a OTAN en Europa Central dende 1957 dica 1963. No estió o mismo caso con mariscals de campo consideratos pro-nazis como Milch, Schörner, von Küchler u atros, qui fuoron desatesos y oblidatos dimpués d'a guerra.

 A suya muerte 
O mariscal Erich von Manstein morió en a localidat d'Irschenhausen (Bavera, Alemanya) o 10 de chunio de 1973, encara que atros autors dicen que morió l'11 de chunio. Fue apedacato con honors militars. A suya necrolochica en o diario The Thimes o 13 de chunio de 1973 deciba que "a suya influencia proveniba d'a suya capacidat mental y d'a profundidat d'as suyas conoixencias millor que no pas por chenerar una corrient magnetica entre as suyas tropas u por una personalidat poderosa".

 Fuella de servicios 
 1906: Aspirant.
 Chinero de 1907: Tenient.
 1918: Hauptmann.
 1 d'aviento de 1933: Oberst.
 1 d'octubre de 1936: Generalmajor.
 1 d'abril de 1938: Generalleutnant.
 1 de chunio de 1940: General der Infanterie.
 7 de marzo de 1942: Generaloberst.
 1 de chulio de 1942: Generalfeldmarschall.

 Condecoracions 
 19 de chulio de 1940: Cruz de Caballero d'a Cruz de Fierro.
 14 de marzo de 1943: Fuellas de Caixico (numero 209).
 30 de marzo de 1944: Espadas (numero 59).

 Bibliografía consultata 
  Lozano, Álvaro: Kursk, 1943. La batalla decisiva. Editorial Alabar, Sant Andreu de Llavaneres, 1ª edición, febrero de 2008. ISBN 978-84-96829-60-2

 Vinclos externos 

  Erich von Manstein en a pachina web Lexicon der Wehrmacht''.

 Referencias 

Categoría:Cruz de Caballero d'a Cruz de Fierro con Fuellas de Caixico y Espadas
Categoría:Mariscals de campo d'Alemanya
Categoría:Militars d'Alemanya d'a Primera Guerra Mundial
Categoría:Militars d'Alemanya d'a Segunda Guerra Mundial
Categoría:Muertos en Bavera
Categoría:Naixius de Berlín
Categoría:1887 (naixencias)
Categoría:1973 (muertes)